គ្រីស្ទៀណូ រ៉ូណាល់ដូ

គ្រីស្ទៀណូ រ៉ូណាល់ដូ ដូស​ សាន់តូស អាវ៉េរ៉ូ (Cristiano Ronaldo dos Santos Aveiro) (កើតថ្ងៃទី​ ៥ ខែកុម្ភៈ ឆ្នាំ១៩៨៥ ក្នុងទីក្រុង Funchal, Madeira)​ ដែលត្រូវបានគេស្គាល់ជាទូទៅថា Cristiano Ronaldo​ គឺជាកីឡាករ ​បាល់ទាត់សញ្ជាតិព័រទុយហ្កាល់។ គាត់លេង​ឲ្យ​ក្លឹប​ Real Madrid របស់អេស្បាញ និង ក្រុម​​ជម្រើស​​ជាតិ​​​ព័រ​​​ទុយ​​​ហ្កាល់។

Ronaldo កើតនៅថ្ងៃទី ៥ កុម្ភៈ ១៩៨៥ នៅទីក្រុង Funchal, Madeiraប្រទេស​ព័រទុយហ្កាល់។  ឳពុករបស់គាត់បានដាក់ឈ្មោះគាត់តាមលោក រ៉ូណល់ វីហ្កេន.
នៅឆ្នាំ ២០០៣ Cristiano Ronaldo បានចូលលេងឲ្យក្លឹប Manchester​ United ពីក្លឹប Sporting Portugal។ គាត់ត្រូវបានគេឲ្យពាក់អាវលេខ ៧។ កីឡាករមុនគាត់ដែលបានពាក់អាវលេខនេះមានដូចជា George Best, Eric Cantona និង David Beckham។

ក្នុងរដូវកាល២០០៧/២០០៨ គាត់បានក្លាយជា​កីឡាករ​តែម្នាក់​គត់ក្នុង​រយៈ​ពេល២៥ឆ្នាំចុងក្រោយនេះដែលបានឈ្នះទាំងរង្វាន់ the FIFPro "កីឡា​ករប្រចាំឆ្នាំ" និងរង្វាន់​ the FIFPro "កីឡាករវ័យក្មេងប្រចាំឆ្នាំ" ក្នុង​រដូវ​​កាលតែមួយ។ ក្នុងរដូវកាលនោះ គាត់បានស៊ុត​បញ្ចូល​ទីសរុប​៤១​គ្រាប់​​​ ហើយ​និង​បានឈ្នះរង្វាន់ European Golden Boot គឺជារង្វាន់​ដែល​ផ្ដល់​ឲ្យអ្នកដែលបានស៊ុតបញ្ចូលទីច្រើនជាងគេ។

ក្នុងពេលបច្ចុប្បន្ននេះ Ronaldo គឺជាកីឡាករបាល់ទាត់អាជីព​ដែល​មាន​​​តំលៃខ្លួនថ្លៃជាងគេបំផុតលេខពីរគ្រប់សម័យកាល បន្ទាប់ពី​បាន​ផ្លាស់​ប្ដូរ​ពីក្លឹប Manchester United ទៅកាន់ក្លឹប Real Madrid ក្នុងតម្លៃប្រមាណ ៨០​លានផោន៕ អ្នកសរសេដោយលោក​ Kreng Phanna Jr

កំណត់ចំណាំ